
FORSAIL BHARRAI 


REUMHRÁDH 


An té a scríbh an leictiúir seo tá ana-thaithí aige ar 
obair thalmhan agus do thástáil sé a chuid tuairimí ar an 
dtalamh le cúnamh daoine eile. —MAithníon sé nách féidir 
aon phlean oibre do bheadh oiriúnach don fheirmeoir i 
gcaitheamh a shaoil go léir do cheapa toisc inbhinseanacha 
nua, meudú eolais, an suas is anuas a bhainean le comórtas 
na margaí iasachta, atharuithe in Eirinn agus ar fuaid an 
domhain a bhainean le págh lucht oibre, le gach meadhon 
chun teangmhála idir dhaoine agus le hoiriúint mharguíochta. 
Is eol dó ná beadh aon dream feirmeóirí eolgaiseacha, i 
bhfiu aon pharóiste amháin, ar aon aigne ar fad leis an té 
do cheapfadh scéim feirmeoireachta dhóibh, ach tá a chuid 
tuairimí, maraon leis na résúin atá aige leo, leagtha amach 
san aiste seo aige le hionchas go dtainnfid siad le furmhór 
na bhfeirmeoirí, agus, an chuid acu ná beidh ar aon intinn 
leis, go gcuirfid siad tré chéile ina n-aigne féin, mar shásamh 
dóibh féin, gach a ndeurfidís i gcoinnibh na nithe mholan 
sé. Ní riail dian do leagaint amach do gach feirmeoir fé 
leith atá uaidh, ach cuntas a thúirt ar na nithe is mó a 
mheáfidh in aigne an fheirmeora chiallmhair agus é ag 
ceapa plean oibre i gcóir tamall de bhlianta. “Tá curtha 
síos aige na slithe saothruithe ar a gcuimhneoch a bhfurmhór 
taréis machtnaimh ar na nithe sin. 


An té cheapfadh plean chun rath is seun do chur ar 
Eirinn níor mhór dó an-aire thúirt don fheirmeoireacht, 
mar isí an fheirmeoireacht príomh-thaca na tíre seo, agus 
ní fheudfí gnó ar bith eile chur ina hionad mar phríomh- 
shlí bheatha agus is uirri a mhairean mórán mór dár ndaoine. 

Beidh mórán saghseana ceárdais againn nuair a bheidh 
Eire ar a bonnaibh arís agus a bheidh caoi cheart ag daoine 
chun luighe isteach ar ghnóthí céirde. Má bhíon an 
fheirmeoireacht go maith againn is buaine bheidh na 
ceárdaisí ná dá mbeidís ag brath ar abhar iasachta a 
thiocfadh thar sáile. Na gnóthí na bhfachtar an t-abhar 
dóibh cois baile—ón mbuin agus ón gcaora, cuir i gcás, 
na gnóthí a bhainean le hearraí olna is lín, leathar, cáise 
is im, do dheunamh, is dóichíde go mór dá lithéidí sin 
preumhú go daingean, agus bheith buan is rathmhar, ná 
do ghnóthí atá ag brath ar stuif iasachta, cuir i gcás 
measíní nó leasú a dheunamh. 

Ach sarar féidir túirt fé cheárdaisí go mbeadh a seasamh 
ar an bhfeirmeoireacht ní mór gnó taithneamhach socharach 
a dheunamh den fheirmeoireacht féin. —Táimíd ar barra 
tuinne na rathmhaireachta fé láthir agus is féidir mórán 
airgid a dheunamh as an bhfeirmeoireacht, ach nuair 
fheuchaimíd siar ar na droch-bhlianta, nuair ná raibh sa 
bhfeirmeoireacht ach saothar mór gan puinn dá bhárr, 
tuigimíd gur baol don fheirmeoireacht tuitim chun deiridh 
arís. Níl ach aon tslí amháin chun a lithéid a sheachaint, 
sé sin, feabhas a chur ar na slithe oibre atá againn. “Ní 
mór machtnamh go doimhin ar an sceul feuchaint conus 
san do dheunamh, agus is deimhin go bhfuil saothrú ceart 
fórsála ar shlí desna slithe nua a caithfar a chur i bhfeidhm, 
agus tá súil ag scríbhneoir an leictiúra so solus éigin do 
leigint ar an sceul tríd an eolas a fuair sé féin le taithí do 
chur síos. 

Sé rud saothrú fórsála ná, mar aduairt Swift, dhá bhrobh 
fhéir nó dhá dhéis arúir do chur ag fás san áit ná fásadh 
ann ar dtúis ach an t-aon cheann amháin. Ba chóir don 
fheirmeoir a chur roimis a shlithe oibre do chur i bhfeabhas 
i dtreo go dtúrfidh an talamh uaidh oiread “sis féidir dó 
a thúirt uaidh, ach ní mór dó cuimhneamh i gcomhnuí go 
gcosnan barraí móra an-iomad ar gach slí uaireanta. 
Sompla : dá mbeadh an fheirm suitte go nea-chaothúil 
neamh-acarach, nó dá mbeadh an talamh gan bheith 
oiriúnach don churadóireacht fhórsála, nó dá mbeadh an 
iomad báistí ar fad ann, nó dáma ná beadh fir oilte ar an 
obair le fáil chun an talamh do shaothrú sa cheart, nó dáma 

léir go mbefí ad iarraig an fheirmeora do chur chun deiridh 
arís fé mar a bhí sé tráth agus sclábhuithe cearta dheunamh 
de féin is dá líntighe, ba chóir, insna cásaibh sin, saothrú 
fórsála do sheachaint, mar níorbh fhiu é an duadh agus an 
trioblóid a bheadh ag baint leis. 

Ach cuir i gcás go dtúrfí cothrom na Féinne don 
fheirmeoir, ansan ba chóir do gach únaeir tailimh, pé beag 
mór é, na bhfuil an fheirmeoireacht mar shlí mhaireachtana 
aige, ba chóir dó ní hamháin an t-árd-nós curadóireachta 
do chleachta ach ana-chuid stuic do choimeád .chó maith. 
Feiceam anois conus a dheunfadh sé an méid sin. 

Pleanana maithe ciallmhara do leaga amach, siné an 
cheud ní is ceart dúinn a dheunamh más maith linn go 
n-éireoch linn i ngnó ar bith, agus is mó is gá san sa 
bhfeirmeoireacht ná in aon ghnó eile mar ní féidir don 
fheirmeoir a shlí oibre d'atharú in aon tseachtain amháin 
ná in aon mhí amháin ná in aon bhliain amháin. An cúrsa 
a cheapfa sé dhó féin ní foláir dó claoi leiss Dá bhrí sin 
ní foláir dúinn ár bplean do cheapa go ciallmhar taréis 
dian-mhachtnaimh, agus ó thárla go bhfuil an saol ana- 
chorrach fé láthir ba chóir dúinn gan é dheunamh chó 
daingean seasmhach is do béidir dúinn é dheunamh, gan 
cúntúirt, in aimsir na síochána, 

Tá dhá shaghas feirmeacha ann, na feirmeacha atá 
oiriúnach don árdnós saothruithe agus na feirmeacha ná 
fuil; agus, rud is mó tábhacht ná san, tá dhá shaghas 
feirmeoirí ann, an saghas na bhfuil gach cóir is caoi acu 
chun an t-árdnós san do chleachta agus an saghas ná fuil 
san acu. MÁirímíd ar an tarna dream na daoine na bhfuil 
taithí óna n-óige acu ar nea-chruinneas gnótha is oibre, 
agus ná tuigean measíní ná conus iad d'úsáid le tairfe dhóibh 
féin, agus nách féidir dóibh ar aon tsaghas cuma lucht 
oibre do sholáthar a bheadh oilte ar gach a mbainean le 
measíní, ná fiu amháin ar na slithe is simplí chun talamh 
do shaothrú agus barraí do shábháil, Níor chóir dá lithéidí 
sin túirt fén saothrú fórsála godí go múinfí dhóibh é, ach 
an cheud shaghas feirmeoirí atá ráitte agam níor mhiste 
dhóibh dul ar aghaidh leis ach feuchaint ar dtúis cadé an 
cúrsa barraí ab oiriúnaí dá gcuid tailimh. 

Le fíor-dheunaí do chuir roinnt feirmeoirí ó Chontae 

Bhaile-Ath-Cliath in úil do Bhórd na Feirmeoireachta gur 
chosain sé /6s an t-acra suédaisí is maingléis do thógaint 
sa bhliain soro. Má bhainean na figiúirí sin le frumhór 
talmhan na hEireann isé brí atá leo ná nár chóir meacain 
(nó rútaí) do shaothrú chun stoc do bheathú. —Tá a lán 
ag brath ar an gcuma na mbeadh an sceul ag an bhfeirmeoir 
ach, dar leis an scríbhneoir, níor chóir d'éinne a lithéidí do 
shaothrú ach (r) an feirmeoir fheudfidh iad do dhíol ar 
airgead maith, (2) an feirmeoir go bhfuil feirm bheag aige 
nó feirm atá cuíbhsach beag agus go bhfuil a líntighe ullamh 
ar obair a dheunamh ar an bhfeirm ar feadh an lae go léir, 
(3) an feirmeoir nách foláir dó meacain (rútaí) a bheith aige 
i gcóir saghas áirithe stuic. MBfearr go mór do gach éinne 
eile gan baint leo in aon chór agus a chúrsa barraí do bhrise 
agus d'atharú do réir a cháis féin agus do réir a dheacar- 
achtaí fhéin. Ba chóir don fheirmeoir stuideur a dheunamh 
ar chúrsaí barraí agus a mheádh go maith ina aigne cadiad 
na barraí is fiu dhó shaothrú agus an churadóireacht ná 
díolfidh é do sheachaint. —9Rud nách gá, agus droch- 
fheirmeoireacht, isea aon rud a shaothrú ná díolfidh as féin. 
Is cuma san nó a rá gur fearr gan claoi ró-dhlúth leis na 
seana-chúrsaí barraí, agus, má tharaingimíd chugainn 
comhacht mheiceanuiceach agus measíní nua-cheapuithe, 
nách foláir dúinn an churadóireacht d'atharú dá réir. 
Más dó linn, cuir i gcás, gur barraí gurb ea feur glas, feur 
tirm, eorna is coirce, a thúrfidh luach ár saothir isteach 
chugainn, agus gur deabharthach go mbeidh profid maith 
le deunamh, ar feadh chúig nó sé bhliana, as ba is caoire is 
muca do reamhrú, ba chóir dúinn beart a dheunamh dá 
réir agus gan baint le barraí ná le stoc na mbeadh i bhfad 
níos mó trioblóide ag baint leo. Cúrsa ana-shábháltha isea 
an cúrsa barraí seo ar a gcuirfad síos, mar ní fhágfadh sé 
aon bhlúire tailimh réidh díomhaoin ar feadh aon fhaid 
mhór aimsire agus san am gceudna do luighdóch sé an méid 
a caillfí de bhárr gan lucht oibre bheith le fáil go reigealálta 
nó de bhárr meudú costais iompair nó stop iompair nó de 
bhárr comórtais iasachta nó aon deacarachtaí eile a thiocfadh 
do phreib agus gan coinne leo. Dáma bán a bheadh againn 
dfeudfimís treabhadh tráth ar bith idir Shamhain is Feabhra, 
agus coirce do chur an cheud bhliain le feur seagail 

Iodáileach is clóbhar dearg. — Baintear an coirce i mí 
Mheadhon Fhomhair agus fágtar na barraí corra (cach 
crobs) ansan ag fás, agus is féidir bethíg do chur ag inníor 
orra nó icd do choimeád chun féir thirm. Más caoire a 
cuirfar ar an dtalamh ní miste é threabha tuairim deire na 
Bealltaine agus é chur fé ráib i mí an Mheithimh. Cuirfar 
ba nó caoire nó muca ar feurach air i ngeimhreadh na 
hath-bhliana. Eorna nó coirce—do réir nádúir na talmhan— 
a cuirfar an tríú bliain, agus ní miste meascán de shíol féir 
is de shíol clóbhair do chur ina theannta, chun móinéir is 
feurachta ar feadh cúpla bliain nó trí. Is féidir an cúrsa 
do thosnú arís ansan le barra coirce. Dheunfadh an cúrsa 
san an tslí churadóireachta atá againn d'atharú ar fad agus 
- leigfadh sé don talamh bheith díomhaoin ar feadh roinnt 
ona. 

Ach seo roinnt ceisteana: (I) Conus a dhinean an 
cúrsa san an churadóireacht níos sábhálta don fheirmeoir ? 
(2) O ná saothruítar meacain (rútaí) cathin is ceart aoileach 
eallaig do chur ar an dtalamh? (3) Cad mar gheall ar 
mheacain (rútaí) is prátaí? Do luamair cheana cuid desna 
nithe tré n-a gcaillfadh an feirmeoir mórán béidir, agus 
faid a bheidh an Stát á chur fhiachaint air cúig deug fén 
gceud dá fheirm do shaothrú be sé i gcomhachtaibh nithe 
ná fuil smacht aige orra mara ndeine sé rud éigin chun é 
féin do chosaint— meascán de shíol féir do chur i dteannta 
an arúir i gcomhnuí cuir i gcás, agus gan barraí costasúla 
mar phrátaí is meacain (rútaí) do bhac. Do thespeánamair 
cheana nách ceart mórán tailimh do chur fé mheacain 
(rútaí) mara bhfuil airgead le deunamh air, agus, cé gur 
biadh an práta ná deunfar dá eumais in Eirinn choíche, 
maran féidir airgead do dheunamh air ní ceart ach roinnt 
bheag tailimh do chur fé, agus gan puinn sa mbreis a bheith 
ann le cur chun siúil. Níl aon deimhne fachta againn ar 
phradhas mhaith dfáil ar phrátaí feasta. 

An cúrsa atá á mhola anso leigean sé dhúinn aoileach 
eallaig do chur ar an dtalamh aon uair, ach is dócha gurb 
é am is fearr agus is usa chuige ná an cúigiú nó an sémhú 
bhliain den chúrsa nuair a bhe sé ina mhóineur nó fé bhethíg. 
Tá a lán ag brath ar nádúir na talmhan. —Más talamh 
saibhir é cheana féin agus go leattar aoileach stábla air sara 

ndeintar é threabhadh i gcóir coirce, béidir go mbeidh an 
barra arúir leagtha ar ball, agus sa chás san ní miste an 
t-aoileach do leatha roimis an ráib do chur nó taréis an 
cheud bharra féir do bhaint. "Tá an cúrsa so chó scaoilte 
sin, ámh, ná fuil aon chúis ná leathfí roinnt bheag aoileach 
eallaig is leasú ón siopa ar an dtalamh cúpla uair nó trí i 
rith na sé mblian agus is fearr an tora a bheidh air sin ná 
dá gcuirtí an t-aoileach go léir insna drilleana chun na 
meacan (rútaí) do chur ag fás. 

Is dócha gurb é seo an cúrsa is sábhálta don fheirmeoir 
mhór agus is mó dheunfidh airgead dó, an feirmeoir gur 
beag duine bhíon ag obair aige ach lucht aimsire,. mar 
tugan sé caoi dhó ar oiread úsáide “sis féidir a dheunamh 
de mheasíní. Má tá 6o acra fé shaothrú aige, seo mar a 
bheidh na barraí — 


Coirce SiglbohiahaohGss .. - IO n-actaí. 
Ráib seo Fij: oc TO h-AacHA 
Eorna tin fúa .-. IO n-acfraí. 
An cheud bharra féir ... IO n-acraí. 
An tarna barra féir .... Io n-acraí. 


An tríú barra féir, nó feuracht Io n-acraí. 


Rud mór le rá isea go mbeidh an trí fichid acra aige ar 
feadh tuairim leath gach bliana i gcóir ba óga is caoire agus 
níl aon rud is fearr do stoc den tsaghas san ná talamh nua 
mar sin do bheith fútha féin acu. 

'Toisc a ghliocas atá an cúrsa so ceapuithe, dá mbeadh 
straidhc nó aon rud mar sin ann dfeudfí an talamh go léir 
geall leis dfágaint gan treabhadh, agus san gan aon chail- 
lHiúint, mar do bheadh feur ins gachaon bhall chun móinéir 
nó chun feurachta, agus do réir na rialacha a bhainean le 
dlí na curadóireachta ba leor leath-cheud acra as an dtrí 
fichid a bheith mar sin. An feirmeoir a bheadh in ainm 
bheith ag saothrú leath-cheud acra agus ag cólíonadh na 
rialacha níor ghá dhó níos mó ná deich n-acraí do threabhadh 
aon bhliain a bheadh sé fé thrioblóid den tsórt aduart. 
B'é sin an talamh ráibe a bheadh le treabhadh i gcóir an 
arúir agus níor ghá fiu an méid sin do threabhadh dá gcuirtí 
roinnt féir sheagail Iodáileach i dteannta na ráibe. “Tá 

costas ag baint leis sin, mar tá na síolta féir daor, ach is 
ith is fiu iad an t-airgead, agus níl aon tslí eile ag an 
bhfeirmeoir chun é féin a chosaint ar chailliúint mhór san 
aimsir bhuartha so, MBéidir go ndeurfar go bhfuilimíd ag 
mola an iomad aireachais don fheirmeoir agus nách in í an 
tslí chun saothrú fórsála chur ar aghaidh, ach ba chóir 
cuimhneamh nách mór neart airgid a chur sa talamh chun 
mbeadh an rath ar an saothrú fórsála, agus bfearr dosna 
eirmeoirí bheith sásta le deimhin a dheunamh den bh 
ná bheith ad iarraidh barraí móra ná beadh chó deimh- 
nithach ar fad. Is maith an chiall don té a shaothruíon 
an talamh gan aon mhuinghin a bheith aige a hurrús pápéi 
pe aca ó rialtas nó ó dhream eile a gheo sé é; agus 
a ghnótha dheunamh sábháltha le linn a chuid airgid a 
chur ina fheirm taraingean sé chuige cúrsa éigin barraí, a 
fheudfa sé atharú do phreib chun é chur in oiriúint d'aon 
atharú a thiocfidh ar an saol. Ba chóir go dtainnfadh an 
taobh san den sceul leis na feirmeoirí láidire go mór-mór. 
Isiad na feirmeoirí beaga, ámh, is líonmhaire in Eirinn, na 
feirmeoirí gur beag cabhair a bhíon acu ach cabhair a 
líntighe féin, agus ní miste dhóibh sin claoi le saothrú 
fórsála oiread “sis maith leo, mar ní gá dhóibh bheith ag 
brath ar stróinseuruithe. 

An fear ná fuil puinn tailimh aige agus atá tugtha don 
obair dhian agus go bhfuil líntighe aige mar é féin, ní baol 
go dtréigfe sé an talamh agus rith leis chun na 
agus na dtíortha iasachta. Ba chóir dó a chuid tailimh do 
shaothrú chó “' fórsálach ” “sis féidir dó agus oiread “sis 
féidir a bhaint as an dtalamh agus breith ar an airgead mór 
atá le fáil anois ar nách mór gach ní a fhásan. —Ach 
cuimhníoch sé i gcomhnuí nách foláir dó an talamh do 
choimeád torthúil agus é dheunamh nísa thorthúla más 
féidir é. Dá ndeineadh sé a mhalairt ba chuma é nó “an 

a bheirean na huíbhe óir do mharbhú.” Níl aon teora 
is an méid a fheudfa sé a dheunamh le saothrú fórsála, 
ach ní mór dó plean maith do cheapa roim ré i dtreó, dá 
mhéid a bhainfe sé as an dtalamh, go gcuirfe sé feabhas air 
agus é dheunamh nísa thorthúla chun go bhfeudfa sé féin 
agus a chúram maireachtaint go maith air i gcomhnuí. 

Tá sé chó maith is chó tairfeach de rud anois don 

domhan is a bhí sé le linn an chogaidh mhóir oiread “sis 
féidir de thalamh réidh gach feirme bige do chur fén 
gceucht, mar tá gach saghas bídh gannachúiseach fós, ach 
mar sin féin is eol don deigh-fheirmeoir maith nách foláir 
eallach stuic do choimeád ar an bhfeirm chun aoilig a 
dheunamh agus an talamh do choimeád torthúil. “Tá's 
aige nách mór dó togha an aireachais a thúirt agus an stoc 
a bheith díreach do réir méid na curadóireachta aige i dtreo 
ná raghaidh torthúlacht agus cumas an tailimh i luighead 
air. Bíon “ húmus,” sé sin, sórt fáis, á chaitheamh amach 
as gach saghas tailimh i gcomhnuí, go mór-mór a” talamh 
saothruithe agus a” talamh claon-árd, agus is mór an ní 
aoileach eallaig a bheith ag duine le cur ina ionad. —Ní 
hiontaoibh leasú ón siopa feasa chun na torthúlachta 
choimeád sa talamh, mar tá sé ró-dhaor anois chun é úsáid 
chó flúirseach is a dheinimís, agus dáma ná beadh sé chó 
daor, féin, is anamh is féidir an saghas áirithe theastuíon 
i gcóir barraí áirithe dfáil díreach nuair is géire ár ngá leo, 
agus, rud eile, ní bhíon “ basic slag,” agus gach leasú go 
mbíon fasfat ann, in aon ghaor do bheith chó maith is bhídís 
roimis an mbliain rois. O thárla na nithe sin mar sin isé 
rud is fearr dfear na feirme bige a dheunamh ná gan ach 
na barraí is aoirde pradhas do shaothrú i gcóir an mhargaidh, 
cuir i gcás eorna, líon, prátaí, is feur seagail, agus barraí 
nea-phrofidiúla do sheachaint, agus oiread stuic do bheith 
aige is a fheudfa sé a chothú as an dtalamh. “Tá gach saghas 
mine agus cácaí do bhethíg chó daor san fé láthir gurb ar 
éigin is féidir iad do cheannach, ach má cheapan an 
feirmeoir beag a phleanana roim ré chun bídh dfáil as a 
chuid tailimh féin dá chuid stuic is euchtach an méid 
bethíoch is féidir dó a chothú ar a fheirm, más feirm mhaith í. 

Ba chóir machtnamh a dheunamh roim ré feuchaint 
cadiad na saghseana stuic is fearr a choimeád. Níor mhiste 
beagán de gach saghas comónta a bheith ag an bhféirmeoir 
beag— ba, caoire, is muca, agus, ina dteannta san, capall nó 
dhó. Ní haon mhaith é sin gan bó bhainne, mar ní féidir 
bainbh is laoigh do thógaint sa cheart gan bainne. An té 
go mbeadh ó dheich n-acraí godí leath-cheud acra aige is 
beag bethíoch ba cheart dó a cheannach. Ba chóra dhó 
iad do thógaint, rud is uiriste dá lithéid a dheunamh má 

tá sé féin is a líntighe go maith chun oibre agus suim mhór 
acu ina gcuid stuic. Más talamh réidh atá aige isé rud is 
mó ba chóir dó a chur roimis ná aoileach a bheith aige, 

beidh neart de aige má choimeádan sé cúpla ceann nó 
trí de bhuaibh bainne agus a laoigh sin do chothú is do 
thógaint godí go mbeid siad maith a ndóthin chun iad do 
dhíol leis an mbúistéir nó mar bhuaibh tórmaig, agus iad 
do choimeád ag fás agus ag dul i raimhre i gcomhnuí. Is 
maith an sás aoileach a dheunamh an mhuc, agus is maith 
is fiu í a cothú más ar thora tailimh na feirme a cothuítar í 
agus má tugtar di i dtúis a hóige cuid den bhainne a bhíon 
spártha. “Tá trí shlí chun muc a thógaint in Eirinn. An 
cheud shlí: roinnt bheag cránach muice bheith agut agus 
a n-áltracha do dhíol nuair a bheid idir naoi seachtaine is 
trí seachtaine deug, agus gan ach ceann nó dhó do choin- 
neáil chun iad do reamhrú is do mharbhú i gcóir an tighe. 
An tarna slí: gan ach cráin nó dhó bheith agut agus na 
bainbh uatha do chothú i gcóir an bhúistéir. An triú slí: 
oiread banbh do cheannach “sis féidir a reamhrú i dteannta 
chéile, ó dhá cheann godí sé cinn gach tráth, agus san do 
bheith ar siúl ar feadh na bliana. 

Sé rud is mó atá le deunamh ag an gcaora ar an bhfeirm 
bheag ná fuílach meacan (rútaí) is féir d'ithe, agus go mór- 
mór aoileach do leatha agus feabhas do chur ar pháirceana 
atá i bhfad ón ngeárd (clós), nó atá roinnt as an slí béidir. 
Ní ciallmhar do ghnáth mórán capall a bheith ar an bhfeirm 
bheag, mar ithid a lán agus piocaid siad an feur is mísle, 
rud fhágan gach saghas eile stuic gan a ndóthin, Ach ní 
mór dfear na feirme curadóireachta roinnt díobh a bheith 
aige, agus má bhíon an saghas ceart aige níl aon chúis ná 
deunfidís airgead dó chó maith le hobair. “Tá dhá phlean 
ann nách miste a mhola don fheirmeoir bheag : dhá láir a 
bheadh go maith ar an bhfeirm agus ar bóthar do choimeád 
chun síolraig agus na bromaig is na siorraig uatha do dhíol 
1 gcionn bliain go leith——siné an cheud phlean. Aon láir 
amháin a bheith agut chun síolraig an tarna plean, agus a 
sliocht do bheith briste chun oibre agut i gcionn bliain go 
leith, i dtreo, dá mbeadh aon rath ort, go mbeadh bromach 
nó siorrach briste tréineálta agut le díol gach geimhreadh. 

Sé cúis na bhfuil oiread aire á thúirt don stoc sa 

phápéar so ná gur léir, mara ndeintar an stoc do thobha 
agus do riara sa cheart ná beidh dóthin na feirme d'aoileach 
le fáil. Gan mórán aoilig ní féidir an saothrú fórsála do 
chleachta. — Ní bheadh ag teastáil, i dteannta an stuic 
aduaradh, ach eunlaithe, agus ba chóir iad san do choimeád 
i gcróna so-aistrithe amuich insna páirceana. Ní miste 
dhúinn anois feuchaint conus plean d'oibriú amach le 
saothrú fórsála chun barraí fháil a thúrfidh neart bídh don 
fheirmeoir agus fuílach le díol. 

Tá dhá shaghas barraí ann, an mess a luighduíon 
torthúlacht agus saibhreas agus cumas na talmhan agus an 
saghas a shaibhríon an talamh agus a -chuirean neart ann 
arís agus a chuirean lena thorthúlacht. —€Barraí mar líon, 
arúr, meacain (rútaí), prátaí, is feur, an cheud shaghas. 
Plandaí legúmeacha—clóbhar, pis, agus piseánach (eefches) 
do bhethíg—an tarna saghas. Ní mór na barraí a robálan 
an talamh do shaothrú 4 dtreo go mbeadh bia is eudach 
oiriúnach ag daoine, agus ní bheadh aon chúmpórd sa 
domhan gan arán is prátaí is líneudach. Ach nuair a 
saothruítar na barraí seo go flúirseach ní mór an talamh do 
choinneáil torthúil le mórán aoilig, nó leis an dtroma-chuid 
den tsochar do thúirt len” ithe dosna bethíg ar an bhfeirm, 
nó le cuid desna plandaí leeúmeacha do chur i dteannta na 
mbarraí eile chun na torthúlachta a bhainfidh na barraí sin 
as an dtalamh do dheunamh suas. MClóbhar fiain bán an 
planda is fearr orra go léir, ach tá an síol ana-dhaor anois 
—deich fichead an punt in áit scilling an punt, an méid a 
bhí air níos lú ná deich mbliana ó shin. “Tá clóbharacha 
eile le fáil atá go hana-mhaith chun tailimh do shaibhriú, 
agus ba cheart iad do chur i ngach measca síl nuair a bheadh 
talamh á chur fé fheur ar feadh tamaill nó go deo. Chun. 
na críche ceudna ní miste pis nó piseánach do mheasca ar 
arúr, ach níl aon teora lena dhaoire atáid siad fé láthir. 
Níl aon chúis, ámh, ná saothróch gach feirmeoir roinnt 
desna síolta so chun a úsáide féin agus costas do sheachaint. 

Ní miste an cúrsa so leanas do mhola go mór don 
fheirmeoir beag nó meánach ná fuil ag brath ar stróin- 
seuruithe chun obair a dheunamh dó agus nách baol dó 
mar sin gan a bheith ar a chumas an rud a chuir sé do 
bhaint—rud is ró-bhaol i gcomhnuí don fheirmeoir láidir. 

Cuir i gcás gur bán ar fad atá sa bhfeirm bheag, seo mar 
a leagfidh an feirmeoir cúrsa amach dó féin: 

An cheud bhliain: Ráib is feur seagail, a cuirfar sa 
Mheitheamh. 

An tarna bliain : Prátaí is maingléis, a cuirfar san Abrán 
agus sa Bhealltaine. 

An tríú bliain: Cruithneacht do chur i mí Dheire 
Fomhair taréis na mbarraí deirineacha chur as an slí, nó 
eorna nó coirce do chur i mí an. Abráin san ath-bhliain. 

An ceathrú bliain: Seagal, piseánach, feur seagail, is 
clóbhar dearg do chur i dteannta chéile i mí Mheán 
Fhomhair nó i mí Dheire Fomhair díreach taréis an arúir 
do ghlana as an slí. 

An cúigiú bliain: Bethíg do leogaint isteach ar an 
meascán a cuireadh sa. bhfomhar roime sin nó é bhaint 
agus é thúirt mar bheatha ghlas dóibh agus beidh barra 
dfeur seagail Iodáileach le feur tirm a dheunamh de ina 

Níl aon chúis ná hatharófí an cúrsa san chun é dheunamh 
oiriúnach don fheirm seo nó don fheirm úd, ach le linn aon 
atharú a dheunamh air ba cheart cuimhneamh ar na puíntí 
seo: (I) gur fearrde a bheidh na barraí iad do theacht i 
ndiaidh a chéile ar shlí áirithe, (2) gur fearr barra chun 
glana do chur roime bharra arúir, (3) gur cheart barra 
éigin a bheith ar an dtalamh i gcaitheamh na bliana go léir, 
(4) nách mór an saghas san barra a chur a fheudfar a bhaint 
luath go leor chun an tailimh do shaothrú i gcóir an bharra 
atá le teacht ina dhiaidh. Ag leagaint an chúrsa so amach 
dúinn, ní dheinimíd aon dabht ná gurb eol don fheirmeoir 
féin cad é an t-am is fearr chun gach barra do chur is do 
bhaint, ó 'sé is mó eolas ar a chuid tailimh féin. 

Má scrúduítar an cúrsa san chífar, dá leantí é, ná beadh 
an talamh díomhaoin ar fad ar feadh aon mhí iomláin 
amháin i rith na gcúig mblian ach amháin nuair a leanfadh 
eorna is coirce prátaí is mainpléis, agus sa chás san féin ní 
bheadh an talamh díomhaoin dáma choirce geimhridh nó 
cruithneacht a tobhfí chun teacht i ndiaidh na meacan 
(rútaí) is na bprátaí. Sé buntáiste is mó bhainean leis an 
dtalamh a choimeád fé bharra éigin i gcomhnuí ná go 
gcoimeádan sé an chuid is fearr agus is saibhre den ithir 

uachtarach gan glana síos san ithir íochtarach, agus go 
mbíon an talamh i gcomhnuí ag túirt beag-mhór éigin 
sochair don fheirmeoir, marab ionan is talamh díomhaoin 
ná fachtar aon rud as, agus fós, na páirceana go mbíon 
aon tsórt luibheana ag fás ionta, fiu amháin sa gheimhreadh, 
go dtaithnid siad le bethíg, go mór-mór caoire, i dtreo gur 
mór an chabhair é chun an aoilig do roinnt go cothrom. 

O thárla gur mór a bhrí an talamh do leasú sa cheart 
feuchfaimíd feasta cadé an tslí is fearr chun na mbarraí sa 
chúrsa so do leasú. - Cuimhnímís i gcomhnuí, ámh, gur 
beag uain a bheidh ag an bhfeirmeoir idir gach dhá bharra 
cuid desna blianta. Ráib is feur seagail an cheud bharra, 
agus ní mór neart aoileach eallaig do leatha air, rud is uiriste 
dheunamh, mar, ó “sé an cheud bharra é, beidh uain go 
leor ag an bhfeirmeoir ar an aoileach eallaig a cuireadh le 
chéile sa gheimhreadh do leatha ar an mbán sara dtreabhtar 
é i gcóir na ráibe agus an fhéir sheagail a cuirfar i mí an 
Mheithimh. Más féidir é ba chóir idir threabhadh an bháin 
is leatha an aoilig a bheith críochnuithe roime dheire an 
Abráin. —oFágfidh san uain ag an bhfód ar lobhadh sara 
gcuirtar an ráib i ndeire an Mheithimh. Ba chóir an ithir 
uachtarach do dheunamh ana-mhín leis an mbráca 
leasú ón siopa do chur uirri i dtreo go bhfásfidh an barra 
go tapaidh i dtosach. Má bhíon an aimsir tirm ní miste 
an rothlóir trom do chur ag obair ar an ithir, leiss Nuair 
a bheidh an barra meascuithe sin na ráibe agus an fhéir 
sheagail ullamh i mí Dheire Fomhair agus i mí na Samhna 
ba chóir é chur fésna bethíg, agus be sé ullamh arís i gcóir 
na mbethíoch sa Mhárta ina dhiaidh sin. Más ar thalamh 
throma-leasuithe atá sé ag fás agus go leogtar do bhuaibh 
is do chaoiribh is do mhucaibh bheith ghá ithe ar an gcuma 
san, gan é bhaint, beidh an talamh ana-shaibhir ar fad san 
ath-bhliain, agus be sé go maith chun prátaí is maingléise 
gan a thuille aoileach eallaig a chur air—gan a chur air ach 
leasú ón siopa. —Ná ní theastóidh aon aoileach ó bharra 
arúir na tríú bhliana, leis, ach má bhíon aoileach eallaig le 
fáil bfearr roinnt bheag de, pé sceul é, do chur ar an 
gcoínleach taréis an arúir a thógaint as an slí agus díreach 
sara ndeintar treabhadh i gcóir an mheascáin a cuirfar ina 
dhiaidh sin. Ar an gcuma san leasófar an talamh fé dhó 
i rith na gcúig mblian agus ba chóir gur leor san. 

Focal anois i dtaobh conus na síolta do thobhadh. Níl 
aon rud chó daor leo fé láthir, agus ní mór do dhuine bheith 
an-aireach agus é ghá dtobhadh amach. MCuímhnítar ar na 
rialacha beaga so agus ní raghfar amú: is fearr iad a 
cheannach díreach ón gceannuidhe mór síl ná ó lucht siopaí 
na comhursanachta ná fuil i ndíol na síol dóibh ach cuid 
bheag dá ngnó generálta—is mó is iontaoibh an spesialtóir 
gur díol is ceannach síl is mó atá ar siúl aige ná an fear a 
dhíolan gachaon tsórt ní. Is féidir do dhuine mórán airgid 
a shábháil leis na síolta bheith ag fás aige féin ina chóir féin, 
bíodh is go bhfuil roinnt ann a bfearr dhó a cheannach, 
agus, nuair is gá atharú do dheunamh, ná staonadh sé ó 
airgead a chailliúint le síolta go mbeidh iontaoibh aige asta. 
Nuair a bheidh meascáin síol! féir aige á dheunamh suas 
bfearra dhó costas nea-ghátarach do sheachaint, rud a 
fheudfa sé a dheunamh má sheachnan sé na síolta móra nó 
má Juighduíon sé an méid a bheidh aige dhíobh insna 
meascáin agus gan a chur isteach ach na síolta is líonmhaire 
in aghaidh an phúint díobh. Ba shaoire go mór, cuir i gcás, 
síol féir “ Timothy ” ar scilling is naoi bpingine an punt go 
bhfuil milleon, dhá cheud, naoi-ndeich a trí de mhíltibh síol 
ann (I,2093.000) ná síol ““ Meadow Foxstail ” ná fuil ann ach 
trí cheud naoi-ndeich a dó de mhíltibh síol sa phunt a 
díoltar ar cheithre scillinge is réal. 


AGUISÍN 


Pé saghas feirmeoireachta a bheadh ar siúl ag duine ba 
mhaith an ní dhó cuntaisí cruinne do choimeád, mar, mara 
gcoimeáda sé cuntaisí, ní fheudfa sé a dheunamh amach ce 
aca tá aon rath ar a ghnó nó ná fuil, ná fós cadiad na brainsí 
dá ghnó is mó atá ag túirt an airgid isteach chuige agus 
cadiad na brainsí is mó atá chun deiridh, agus cadiad na 
brainsí, béidir, go bhfuil sé ag cailliúint dá mbárr. Gan 
amhrus, is deacair cuntaisí den tsórt do choimeád, go mór 
mór ar an bhfeirm ar a bhfuil mórán brainsí ar siúl, mar 
ní mór lucht oibre d'aistriú ó obair go hobair, agus an 
t-aoileach a deintar faid a bhíon na ba dá gcoimeád agus 
dá mbeathú ar stábla, nó na laoghna á dtógaint, nó reach- 

taireacht (4asrying) ar siúl, nó muca dá reamhrú, is ar 
bharraí eorna is lín agus ar bharraí eile ná beathuíon bethíg, 
a leattar an t-aoileach san, agus ansan arís do bheadh an 
costas a bhainfadh le saothrú barra áirithe ana-mhór nó 
ana-bheag ar fad do réir mar a bheadh an aimsir go holc 
nó go maith. nM[Insna cuntaisí feirmeoireachta ní mór géille 
beagán ó gach taobh, agus ní leor cuntaisí aon. bhliana 
amháin chun a thespeáint conus tá an sceul ag an bhfeirm. 
Ach má cuirtar le chéile na cuntaisí a bhainean le cúpla 
bliain nó trí as a chéile agus na costaisí ar aon taobh amháin 
is an profid thall ina gcoinnibh agus gach taobh do roinnt 
ar a dó nó a trí chífar ansan cá mhéid sa bhliain den dá 
bhliain nó trí a chosain an obair agus cá mhéid an profid. 
Leogan na cuntaisí solus ar phuíntí doiléire dorcha, leis. 
Cuirean sé iongna ar fheirmeoirí reachtaireachta (nó 
déiríochta) an méid eolais a fhaghan siad as na cuntaisí a 
choimeádan siad ar an mbainne. —9Chuir sé iongna is 
alltacht ar chuid acu nuair a fuaradar go raibh ba áirithe 
acu a mheasadar a bheith ag deunamh go maith leis na 
blianta fada agus i gcaitheamh na haimsire go léir gurbh 
amhlaidh ba mhó a bhíodar caillte ná beirthe leo. Tá a 
lán bó in Eirinn gan aon amhrus agus dá dheabhrathaighe 
a fheucaid siad, chun na fírinne dheunamh ní fiu iad a 
gcothú. Dá gcoimeádtí cuntaisí is mó rud den tsórt san a 
nochtfidís dfeirmeoirí na hEireann. —Ach lasmuich desna 
nithe sin tá cúis eile le cuntaisí choimeád. Ar ball beidh 
an feirmeoir nísa dhea-thúrtha suas ná a athir is a shean- 
athir roimis, agus nuair a bheidh polasaí an Stáit, chó fada “ 
is bheidh baint aige le feirmeoireacht, nuair a bhe sé á 
phlé agus á shocrú, beidh ar an bhfeirmeoir baint a bheith 
aige leis an socrú chó maith leis an bplé a deunfar ar an 
sceul. Ba chóir ansan go bhfeudfadh sé a rá láithreach 
agus a chruthú le résúnaibh maithe cadé an saghas dlí a 
dheunfadh maitheas don fheirmeoireacht agus cadé an 
saghas a chuirfadh chun deiridh í, agus, sa chás san, is 
fearr agus is fírinnighe go mór figiúirí beachta ná buillí fé 
thuairim agus fánuíocht chainte. 

Má bhíon a chuntaisí go beacht ag an bhfeirmeoir ní 
fheudfidh lucht oibre ná lucht caipitail ná an phoblíocht 
choitianta aon bhúntáiste bhreith air, agus má cuirtar ina 

leith gur profitéir é beidh ar a chumas, le cúnamh figiúirí, 
a thespeáint ná fuil sé chó holc “sis dó le daoine. 

Mar bhuille scuir, ba mhaith leis an scríbhneoir cúpla 
focal a rá i dtaobh ní atá lasmuich de scóip an leictiúra so, 
béidir, ach a bhainean go dlúth, mar sin féin, le saothrú 
fórsála. mis léir um an dtaca so gur leigheas ar mhórán olc 
sa tír seo an rud ar a dtugtar comhar-fheirmeoireacht nó 
comharíocht sa bhfeirmeoireacht nó comh-oibriu, Is léir 
gur neart is comhacht don lag é agus slí mhaith chun 
costas na feirmeoireachta agus an méid caipitail is gá sa 
bhfeirmeoireacht do luighdú agus chun sochar na talmhan 
do chur i méid. [In oileán mar an oileán so againne, mar 
a bhfuil deich gcinn is cheithre fichid fén gceud desna 
feirmeacha ina bhfeirmeacha beaga ba chóir go dtuigfí tairfe 
na comhairíochta ar fheabhas. Cad a dheinean an chomh- 
airíocht don fheirmeoir bheag? Sidé an freagra : Sa cheud 
dul síos tugan sé caoi dhó ar mhórán nithe fháil dó féin 
ná feudfadh sé a fháil choíche dáma air féin amháin a bheadh 
a sheasamh. An tig uachtair chun im is cáise a dheunamh 
is a phacáil is a chur chun siúil go glan agus go slachtmhar 
tá oiread teidil ag fear na dtrí mbó chuige is atá ag fear an 
dachad bó, agus níl aon bhúntáiste ag éinne den bheirt ar 
a chéile. “Le comh-oibriu a cuirtar suas an tig uachtair. 
An trachtóir (fracíor), an srang-cheangaltóir (string-órndéer), 
an riarthóir aoilig (mamnure distributor), an measín buana (nó 
buainte), an fearas spréála i gcóir na bprátaí, an measín 
gaile chun buailte, an carra mór petróil, nuair a chuirean 
lag is láidir le chéile chun iad do sholáthar agus d'úsáid 
i gceanntar ar bith is le muintir an cheanntair iad. Níl a 
bhac ar fheirmeoirí cur le chéile chun muilean arúir a bheith 
acu, nó muilean bagúin nó stór fuar nó tig búistéireachta 
nó fiu amháin tig chun leasú a dheunamh. Níl acu ach 
cur le chéile go tuisgeanach chun na nithe sin a bheith ar 
có-sheilbh acu agus chun iad d'úsáid agus tairfe bhaint asta. 
Sa tarna dul síos, le có-oibriu is féidir an feirmeoir agus na 
sclábhuithe, a lucht conganta, do chosaint ar phradhsana 
árda ar na nithe is gá dhóibh a cheannach. Mar, má chuirid 
le chéile chuige níl a bhac orra stóir chomhairíochta bheith 
acu chun tora a saothir a chur timpal agus chun gach earra 
is riachtanas a theastuíon ón bhfeirmeoir do cheannach dó 

ar an bpingin is lú. Dfeudfadh muintir pharóiste nó 
cheanntair cur le chéile chun a lithéidí do chur ar bun 
dóibh féin agus iad d'oibriu i dteannta chéile. Agus dá 
gcuiridís chuige níorbh obair gan solus dóibh é, mar tá sé 
deunta le fada ina lán áiteana. Sa tríú háit, le có-oibriu 
mar sin is féidir dosna feirmeoirí cur lena gcuid eolais, rud 
a bheidh i bhfad nísa riachtanaighe dhóibh as so amach 
ná mar a bhí sé go dí so ag saothrú na talmhan dóibh. 
Táid náisiúin ghá socrú féin chun oibre cheana féin agus 
ní fada go mbeid siad ar a ndícheall ag dul i gcomórtas lena 
chéile ar fuaid an domhain. Is cuma san nó a rá go mbeidh 
orainn bheith ábalta ar gach saghas oibre do dheunamh 
chó beacht chó cruinn chó slachtmhar is atá ar chumas an 
duine é dheunamh maran maith linn go mbrúthfí as an slí 
$inn. An saghas scoluíochta a tugtar dúinn insna scoileana 
coitianta is beag a dhinean sí lasmuich de bheagán scríbh- 
neoireachta is léthóireachta is áirimh a mhúine dhúinn. 
Le có-oibriu dfeudfimís árd-scoileana chur ar siúl a mhúin- 
fadh roinnt sa mbreis air sin dúinn agus a thúrfadh eolas 
éigin dúinn ar conus ár ngnó do chur chun cinn. Gach 
tír atá ag dul ar aghaidh sa tsaol, tá árd-scoileana mar sin 
inti chun na slithe oibre is fearr agus is beachte do mhúine 
do mhac agus d'inghin an fheirmeora. —Canathaobh ná 

